Tuusniemen kansalaisopiston maalauspiirin 30-vuotisjuhlanäyttely
2024-05-06 08:00 - 2024-05-31 16:00 (Europe/Helsinki) | Tuusniemen kirjasto, Keskitie 34-38, Tuusniemi, 71201, Suomi
Tuusniemen kansalaisopiston maalauspiirin töitä esillä 30-vuotisjuhlanäyttelyssä.
Tervetuloa tutustumaan!

Svenska Klubben
2024-05-02 17:00 - 18:00, 2024-04-17 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat kevätkaudella:
to 25.1. | ke 7.2. | to 22.2. | ke 20.3. | to 4.4. | ke 17.4. | to 2.5. |
Tervetuloa mukaan!

Puijonlaakson kirjaston lukupiiri
2024-05-02 10:00 - 11:00 | Puijonlaakson kirjasto, Mailatie 2, Kuopio, 70200, Suomi
Kokoonnumme alla mainittuina päivinä klo 10 Puijonlaakson kirjastossa:

To 7.3 Kerri Maher: Pariisin kirjakauppias
To 4.4. Paolo Giordano: Tasmania
To 2.5. Maaria Leinosen runot

Ei ennakkoilmoittautumista. Tervetuloa!

Pyöreä näyttely: Uusia polkuja kohti valoa
2024-05-02 08:00 - 2024-06-03 19:00 | Pääkirjasto, Maaherrankatu 12, Kuopio, 70100, Suomi
Tervetuloa ”Pyöreään näyttelyyn”, joka avaa ikkunan nuoren Leon ainutlaatuiseen
taidekokoelmaan. Leon koulutaival on ollut poikkeuksellisen haasteellinen, pääosin
koulukiusaamisesta johtuen. Vain tunnin viikossa koulua käyvä Leo on kuitenkin kääntänyt vaikeudet voitoksi ottaen avukseen taiteen, erityisesti Reiki Artin, jossa kouluaineet heräävät eloon maalausten muodossa. Tämä näyttely on jatkoa aiemmalle ”Hieno näyttelylle”, joka kuvasti Leon rohkeaa taistelua ja parantumisen matkaa.
Näyttelyn maalaukset kertovat tarinan rohkeudesta, päättäväisyydestä ja luovuudesta, jotka ovat kulkeneet rinnalla jokaisella maalauksen vedolla. Ne heijastavat toivoa ja valoa, jotka ovat syntyneet taiteen voimasta.
Kutsumme sinut tutustumaan ”Pyöreän näyttelyn” ainutlaatuiseen maailmaan, jossa
koulutietä on kuljettu uusia polkuja pitkin, taiteen ja luovuuden voimalla. Se on
kunnianosoitus Leolle, joka on näyttänyt, että vaikeuksista huolimatta elämässä on aina
mahdollisuus löytää uusia näkökulmia ja voittaa esteet omalla tavallaan.
Pyöreään näyttelyyn voit tutustua pääkirjaston lasten- ja nuortenosastolla 2.5. – 3.6.2024.

Pääkirjaston satutunnit keväällä 2024
2024-05-01 10:00 - 10:30, 2024-04-24 10:00 - 10:30, 2024-04-17 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään pääkirjaston lasten- ja nuortenosastolla keskiviikkoisin klo 10. Satutunti kestää n. puoli tuntia ja sopii 3-7-vuotiaille. Ei ennakkoilmoittautumista. Tervetuloa!
3.1. Aamusta päivä alkaa
10.1. Sinnikäs ei lannistu
17.1. Pakkanen paukkuu! (tukiviitottu)
24.1. Pakkastaikaa (Pakkaspäivien ohjelmaa)
31.1. Lekotellaan
7.2. Lasketaan mäkeä
14.2. Ystäviä aina (tukiviitottu)
21.2. Seepran raidat
28.2. Hammashommia
6.3. Hassuja juttuja
13.3. Leikitäänkö? (tukiviitottu)
20.3. Pajunkissoja ja kevään merkkejä
27.3. Puput loikkii pääsiäiseen! HUOM! kokoussalissa, 1. krs
3.4. Pahassa pinteessä
10.4. Hiiripiiri
17.4. Kotiaskareita (tukiviitottu)
24.4. Mäyrän kanssa metsässä
1.5. Vappu, kirjasto suljettu, ei satutuntia
8.5. Perhe on paras
15.5. Kalojen kotona
22.5. Ihana kevät (tukiviitottu)
29.5. Lähdetään retkelle!

Kirjasto-Humu lauantaina 27.4. pääkirjastolla
2024-04-27 13:00 - 16:00 | Pääkirjasto, Maaherrankatu 12, Kuopio, 70100, Suomi
Humu-klubi tekee vierailun pääkirjastolle!
Kirjasto-Humu pääkirjaston ylälavalla lauantaina 27. huhtikuuta klo 13 alkaen.
Ikärajattomassa ja ilmaisessa päivätapahtumassa esiintyvät juuri kehutun debyyttilevynsä julkaissut Anis Kiitu, kovassa nosteessa oleva kuopiolainen rock-yhtye Hullu Pappila sekä kuopiolaislähtöinen runoilija Olli-Pekka Tennilä.
Tapahtuma on osa Kuopion kaupunginkirjaston musiikkikirjastotyön kehittämiseen suunnattua Oppia ja iloa musiikista -hanketta.
Esiintymisjärjestys:

Hullu Pappila
Olli-Pekka Tennilä
Anis Kiitu

ANIS KIITU
Kuopiolainen fuusiofolk-yhtye Anis Kiitu on kappaleiden kirjoittajan, Anna-Riikka Vehviläisen, luotsaama kokoonpano, joka tarjoilee kipeitä aiheita karttamatonta improvisointia ja suunniteltuja säveliä. Yhtyeen debyyttialbumi Kaihola (Humu Records) ilmestyi helmikuussa 2024.
”Anis Kiitu on luonnonmukaisen sointinsa taidolla toteuttava yhtye.” – Pekka Laine, Soundi
”Anna-Riikka Vehviläisen äänessä ja sävellyksissä yhdistyy suunnaton ihanuus pieneen pelottavuuteen. Laulusta kuuluu vahvan naisen ylpeys ja voima, mutta myös voitettu epävarmuus.” – Mika Kähkönen, Rajatapauksia
HULLU PAPPILA
Kirjasto-Humulla duona esiintyvä Hullu Pappila on Aapo Pärssisen sekä Touko Kemppaisen 2021 muodostama kuopiolainen pop rock -yhtye. Bändi julkaisi viime vuonna kehutun EP-levynsä Aallonpohja (Humu Records) ja viimeistelee parhaillaan kokopitkää albumiaan.
”Hullu Pappila on poikkeuksellisen jännittävä tapaus. Suomenkielistä poprockia progehtavasti ja modernisti esittävä orkesteri näet osaa välttää osapuilleen kaikkien viistämiensä genrejen selvimmät ja helpoimmat yleispiirteet.” – Mika Roth, Desibeli.net
OLLI-PEKKA TENNILÄ
Yhtyeiden välissä esiintyvä Olli-Pekka Tennilä on kuopiolaislähtöinen Jyväskylässä asuva runoilija.
Tennilän toinen kirja Yksinkeltainen on kaksinkeltaista (Poesia 2012) voitti Runeberg-kirjallisuuspalkinnon 2013 ja kolmas Ontto harmaa (Poesia 2016) valittiin Vuoden aforismikirjaksi sekä toiseksi Suomen Pohjoismaiden neuvoston kirjallisuuspalkintoehdokkaista. Tennilän teoksia on ollut lisäksi ehdolla Yleisradion Tanssiva karhu- sekä Helsingin Sanomien kirjallisuuspalkintojen saajaksi.
OPPIA JA ILOA MUSIIKISTA
Oppia ja iloa musiikista on Kuopion kaupunginkirjaston musiikkikirjastotyön kehittämiseen suunnattu AVI-hanke, jossa järjestetään erilaisia musiikkitapahtumia asiakkaille vuosina 2023-2024. Tapahtumilla halutaan tukea ja lisätä eri ikäisten kirjaston käyttäjien musiikin harrastamista sekä tuottaa asiakkaille hyvinvointia ja osallisuuden kokemusta musiikin kautta. Hankkeen yhteistyökumppaneina toimivat Savonia-AMK:n musiikkipedagogiopiskelijat ja muut paikalliset musiikkitoimijat.
HUMU-KLUBI
Ensimmäinen Humu-klubi järjestettiin heinäkuussa 2012, jonka jälkeen klubeja on järjestetty 86 kertaa ja niillä on nähty 235 live-keikkaa. Klubilaiset ajattelevat, että elinympäristöä voi ehostaa ja muokata mieleisekseen. Humu-liikkeeseen kuulu myös Humu Records -levymerkki ja vuosien varrella toimintaan on sisältynyt myös pienkursseja järjestävä Humu-opisto, Humu-teatteri sekä kulttuurijulkaisu Humu sanoma. Humu-liikkeen toiminnan tarkoituksena on humukulttuurin edistäminen Pohjois-Savossa.

Nuorten kino
2024-04-27 13:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään nuorten leffahetkeä pääkirjastoon! Nuorten kino pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin se pidetään jo 23.3.
Nuorten kinossa katsellaan mukavia nuorten leffoja pääkirjaston kokoussalissa klo 13 alkaen. Muistakaa kuitenkin tarkistaa elokuvien ikärajat! Täysi-ikäisen huoltajan seurassa K-12-elokuviin pääsevät 9 vuotta täyttäneet ja K-16-elokuviin 13 vuotta täyttäneet nuoret.
Nuorten leffahetkissä on tarjolla myös leffan teemaan sopivaa nuortenkirjallisuutta.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 13 Night at the museum – Yö museossa K-12
24.2. klo 13 Piin elämää K-12 HUOM! Elokuva vaihtunut!
23.3. klo 13 Beasts of the southern wild K-12
27.4. klo 13 the Kingsman K-16
25.5. klo 13 Miss Farkku-Suomi K-12

Lasten leffalauantai
2024-04-27 10:00 - 12:00 | Pääkirjasto, Maaherrankatu 12, Kuopio, 70100, Suomi
Tervetuloa viettämään lasten leffalauantaita pääkirjastoon! Leffalauantait pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin leffalauantai on jo 23.3.
Leffalauantaissa katsellaan mukavia lastenleffoja pääkirjaston kokoussalissa klo 10 alkaen. Muistakaa kuitenkin tarkistaa elokuvien ikärajat. K-7 elokuviin 4-vuotiaat täysi-ikäisen huoltajan seurassa. Leffalauantaissa on tarjolla myös lastenkirjallisuutta sekä pientä puuhastelua, kuten värityskuvia.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 10 The Lego Batman movie -elokuva K-7
24.2. klo 10 Ice Age – Jäätikön sankarit K-7
23.3. klo 10 Supermarsu 2
27.4. klo 10 Vakoojat valepuvuissa K-7
25.5. klo 10 Pelle Hermanni, S

Neulamäen kirjaston lukupiiri
2024-04-25 17:30 - 18:30 | Neulamäen kirjasto, Juontotie 6, Kuopio, 70150, Suomi
Kokoonnumme Neulamäen lähikirjastossa alla mainittuina torstaipäivinä
klo 17.30–18.30
Tervetuloa!
29.2.
Kuznjetsova, Jevhenija: Kysykää Mialta
21.3.
Viikilä, Jukka: Suomalainen vuosi
25.4.
Hurme, Juha: Tiu tau tilhi

Myyttejä ja mystiikkaa – kirjallinen keskustelupiiri
2024-04-25 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Haluatko keskustella ja saada vinkkejä kirjoista, joissa on esillä erilaisia myyttejä, tai jotka sisältävät mystiikkaa?
Tule Puijonlaakson kirjaston uuteen rentoon kirjalliseen keskustelupiiriin jakamaan ajatuksia ja vinkkaamaan teoksia, joissa käsitellään eri kulttuurien uskomuksia, uskontoja, filosofioita ja maagisia asioita.
Myyttejä ja mystiikkaa – kirjallinen keskustelupiiri kokoontuu kevään aikana neljä kertaa. Jokaisella kerralla on oma teemansa:
1. Pohjoisia myyttejä ja maagista realismia
To 29.2. klo 17–18
Ensimmäisessä tapaamisessa keskitymme pohjoiseen perinteeseen ja keskustelemme siitä miten nämä myytit näkyvät erilaisessa kirjallisuudessa. Inspiraationa teemaan voivat toimia seuraavat teokset: Karilan Pienen hauen pyydystys, Turtschaninoffin Suomaa, Harvan Suomalaisten muinaisusko, Sjón Skugga-Baldur, Gaimanin Pohjoisen mytologia ja Trollhunter-elokuva.
2. Läntistä uskonnollisfilosofista mystiikkaa
Ke 27.3. klo 17–18
Toisessa tapaamisessa keskustelemme teoksista, joita värittää läntisen maailman uskonnollinen, mystinen ja filosofinen ajattelu. Inspiraationa teemaan voivat toimia seuraavat teokset: Kimpenin Kabbalisti, Mossen Labyrintti ja Krypta, Brownin
Da Vinci -koodi, Pekka Ervastin tuotanto, Rosenkreutzin Hermeettinen romanssi, Cobbin The Race for Paradise, William Blaken runot, Bulgakovin Saatana saapuu Moskovaan jne.
3. Itäistä maailmojen välejä rikkovaa mystiikkaa
To 25.4. klo 17–18
Kolmannessa tapaamisessa tarkastelemme teoksia, joissa on vahvasti esillä itämaista mystiikkaa ja myyttejä. Inspiraationa teemaan voivat toimia seuraavat teokset: Pasasen Tyhjyys itämaisessa taiteessa ja ajattelussa, Milarepa – tiibetin suuri joogi, Murakamin teokset, Rumin runot, Hämeen-Anttilan tietokirjat ja Rushdien Keskiyön lapset.
4. Kaikkea kummaa ja oudon myyttistä
To 23.5. klo 17–18
Viimeisessä osiossa keskustellaan erilaisista myyttisistä villikorteista, erikoisista mystisistä teoksista ja ideoidaan keskustelupiirin jatkoa. Inspiraationa teemaan voivat toimia seuraavat teokset: DeLillon Valkoinen kohina ja Herbertin Dyyni, Gaimanin Sandman-sarjakuvat tai näiden teosten pohjalta tehdyt filmatisoinnit, sekä Jungin ja Kafkan teokset.
Noudatamme kirjaston henkisesti turvallisen tilan periaatteita. Suhtaudumme käsiteltäviin teemoihin ja teoksiin avoimesti ja ennakkoluulottomasti. Pohdimme mitä sanomme, keskustelemme rennosti, kuuntelemme ja arvostamme toisiamme.
Tilaisuus on kaikille avoin eikä edellytä ilmoittautumista.
Tervetuloa!

Kantin kestävä keskiviikko: OMPELUSEURAT: farkunpaikkaus sekä näyttämötaidetta
2024-04-24 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 24.4. klo 16.30-19 Kantin kestävä keskiviikko -tapahtumasarjassa vuorossa on OMPELUSEUROJEN farkkujen korjauspaja. Paja pidetään Kuopion museon monitoimitilassa.
Pelasta lempifarkkusi! Harjoitellaan yhdessä, korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy paikkakankaita, lankoja ym korjaamiseen. Voit tuoda kiertoon myös omia materiaaleja.
Korjausompelun tiimellyksessä nautitaan esitystaiteesta. Esityssarjassa vuorossa on testailua keskeneräisestä näyttämöteoksesta Avaruus – Self-made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta KokoTeatterissa Helsingissä toukokuussa.
(Ohjelmamuutokset ja täydennykset mahdollisia!)
Lisätietoja OMPELUSEUROISTA Instagramista.

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus – Self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)

Lautapeli-illat 15-200-vuotiaille
2024-04-24 15:00 - 18:30 | Pääkirjasto, Maaherrankatu 12, Kuopio, 70100, Suomi
Keväällä pääkirjastolla lautapelaillaan jälleen yhdessä useamman kerran! Lautapeli-ilta on tarkoitettu kaikille 15-200-vuotiaille, ja se pidetään keväällä neljä kertaa vaihtuvin teemoin. Pelailupaikkana 2. kerroksen lavan ympäristö.
Ajankohdat ja teemat:
ke 31.1. klo 15-18.30
Yhteistyöpelit
Pelejä, joissa pelaajilta vaaditaan yhteistyötä pelin voittamiseksi.
ke 28.2. klo 15-18.30
Yksi voittaa -pelit
Pelejä, joissa kaikki pelaavat kaikkia vastaan ja taistelevat yhtälailla voitosta.
ke 27.3. klo 15-18.30
Helpposääntöiset ja klassikkopelit
Pelejä, joissa on helposti opittavat säännöt tai ne ovat ns. klassikoita, kuten Afrikan tähti, shakki tai Monopoli.
ke 24.4. klo 15-18.30
Kaikenlaiset pelit, ei teemaa!
Tule viettämään hauskaa peli-iltaa kirjastoon mukavassa seurassa! Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa.
Tervetuloa!

Luontoretkellä Keski-Maassa – katsaus J.R.R. Tolkienin luontokuvauksiin
2024-04-23 17:00 - 18:00 | Pääkirjasto, Maaherrankatu 12, Kuopio, 70100, Suomi
Tiistana 23.4. klo 17–18 pääkirjaston ylälavalla sukelletaan kirjailija J.R.R. Tolkienin luontokuvausten maailmaan. Aiheesta on kertomassa Kuopion luonnontieteellisen museon luontopedagogi Mari Wikholm. Tilaisuus myös striimataan Kuopion kaupunginkirjaston Facebook-sivulle.
Keski-Maa on kirjailija J.R.R. Tolkienin kirjoista tuttu fantasiamaailma, joka kietoutuu kiehtovalla tavalla todellisiin maihin ja ympäristöihin. Keski-Maan maisemat ovat saaneet vaikutteita Tolkienin omista matkoista ja kiinnostuksen kohteista, ja tarinat heijastavat kirjailijan omaa romanttista luontosuhdetta. Matkustamme metsän sydämestä vuorille, kimalteleviin luoliin, ja aina Suurelle Merelle asti.
Tervetuloa mukaan kuuntelemaan ja keskustelemaan!
Tapahtuman järjestävät yhteistyössä Kuopion kaupunginkirjasto ja Kuopion luonnontieteellinen museo.

LUODEN VI -näyttely
2024-04-22 08:00 - 2024-04-28 16:00 | Pääkirjasto, Maaherrankatu 12, Kuopio, 70100, Suomi
LUODEN VI -näyttelyssä esillä Kulttuuripaja Luoteen toimintaan osallistuneiden luovia töitä.
Tervetuloa!

Kirjastohetket Pyörön kirjastossa keväällä 2024
2024-04-19 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon:
pe 19.1. klo 9.15: 2-4 v
pe 9.2. klo 9.15: eskarit
pe 1.3. klo 9.15 : 3-5 v
pe 5.4. klo 9.15: 2-4 v
pe 19.4. klo 9.15: 1-3 v
ke 8.5. klo 9.15: 3-5 v
pe 24.5. klo 9.15: kaikki

Luupin alla / Kaavi
2024-04-18 14:00 - 15:00 | Kaavin kirjasto, Kaavintie 24 B, Kaavi, 73600, Suomi
Kaikille avoin Luupin alla -keskustelutilaisuus ajankohtaisista aiheista Kaavin kirjastossa:
Mitkä asiat Kaavilla puhuttavat?
Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä teemaan johdattelulla, minkä jälkeen areena on kaikille vapaa. Keskustelua luotsaa Risto Laasanen.
Tarjolla on kahvia ja pientä purtavaa. Tervetuloa!

Syntytarinat-klubilla vieraana palkittu esikoiskirjailija Iida Turpeinen
2024-04-17 17:00 - 19:00 | Pääkirjasto, Maaherrankatu 12, Kuopio, 70100, Suomi
Helsingin Sanomien viime vuoden kirjallisuuspalkinnon teoksellaan Elolliset voittanut esikoiskirjailija Iida Turpeinen vierailee Iisalmen ja Kuopion kirjastoissa seuraavasti:

lisalmen kirjasto ti 16.4. klo 18.00
Kuopion pääkirjaston kokoussali ke 17.4. klo 17.00
Kuopion tilaisuutta voi seurata myös Facebookin livelähetyksenä!

Lisäksi vierailuun liittyen:
Haluttuja harvinaisuuksia – Otteita luonnontieteellisestä eläinkokoelmasta
ke 17.4. klo 18.15 Kuopion museon kokoushuoneessa
Ennen vanhaan eläimiä hankittiin luonnontieteellisten museoiden kokoelmiin välillä kyseenalaisin menetelmin. Linnunmunien keruukin oli sääntö eikä poikkeus. Ajat ovat muuttuneet, ja nykyään museokokoelmaa kartutetaan huomattavasti eettisempien periaatteiden mukaisesti.
Esittelijänä Mari Wikholm, Kuopion luonnontieteellisen museon luontopedagogi.
Vapaa pääsy!

Turpeisen vierailu on osa Syntytarinat-konseptia:
Haastattelijana Kuopion tilaisuudessa on Aino-Maria Savolainen (Amma).
Tapatumayhteistyössä Kuopion kaupunginkirjasto, Iisalmen kirjasto ja Kuopion luonnontieteellinen museo.
Iida Turpeinen / Kuva: Susanna Kekkonen (käsitelty)

Kantin Kestävä Keskiviikko: Museoviraston avustukset rakennusten ja kulttuuriympä﻿ristökohteiden entistämiseen
2024-04-17 16:30 - 18:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 17.4. klo 16.30-19 Kantin kestävä keskiviikko -tapahtumasarjassa teemana on Museoviraston avustukset rakennusten ja kulttuuriympäristökohteiden entistämiseen. Tilaisuus pidetään Kuopion museon monitoimitilassa.
Museovirastolta voi vuosittain hakea entistämisavustusta suojeltujen rakennusten tai muuten kulttuuriympäristöarvojen kannalta merkittävien kohteiden säilyttävään korjaamiseen. Avustettavia kohteita voivat olla esimerkiksi rakennusten julkisivut, ikkunat, ovet ja katot. Myös historialliset puutarhat ja puistot rakennelmineen sekä hautapaikat muistomerkkeineen voivat saada avustusta.
Millaisiin toimenpiteisiin avustusta on mahdollista saada? Miten avustusta haetaan? Millainen on hyvä hakemus? Pohjois-Savon alueellisen vastuumuseon korjausrakentamisen ja rakennetun kulttuuriympäristön asiantuntijat kertovat vinkit hyvän hakemuksen laatimiseen.
Tilaisuudessa esitellään myös Museoviraston korjaustaito.fi-sivusto. Museoviraston korjauskorteissa on ohjeita rakennuksen säilyttävään korjaamiseen.
Tule kuuntelemaan lisää entistämisavustuksista sekä säilyttävästä ja palauttavasta korjaamisesta! Tilaisuus on maksuton.

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)

Konsolipelikeskiviikko
2024-04-17 14:00 - 18:00 | Pääkirjasto, Maaherrankatu 12, Kuopio, 70100, Suomi
Hei kaikki konsolipeleistä kiinnostuneet! Tervetuloa viettämään konsolipelikeskiviikkoa pääkirjaston lasten- ja nuortenosaston koulutustilaan.
Tapahtumassa tutustutaan ja pelataan kuukausittain vaihtuvaa konsolipeliä sekä jutellaan pelaamisesta, pelikulttuurista ja muista pelimaailmassa esille tulevista kysymyksistä.
Tähän tapahtumaan ovat myös vanhemmat ja muut huoltajat tervetulleita tutustumaan pelikonsoleiden maailmaan!
Konsolipelikeskiviikoissa on mukana Pelituen asiantuntija.
Konsolipelikeskiviikot pääkirjaston lasten- ja nuortenosaston koulutustilassa klo 14–18:
| 17.4. | 15.5. | 12.6. | 17.7. |
17.4. PlayStation 5 ja Dreamworks All-Star Kart Racing
15.5. Nintendo Switch ja Taiko No Tatsujin: Drum’n Fun
12.6. Xbox One ja FC 24
17.7. Nintendo Switch ja Nintendo Switch Sports
Suositusikäraja 7+ ja nuoremmat täysi-ikäisen huoltajan seurassa.

Elävä äänikirja / Kaavi
2024-04-17 14:00 - 15:00 | Kaavin kirjasto, Kaavintie 24 B, Kaavi, 73600, Suomi
Elävä äänikirja:
Kaipaatko lepoa päivän rientojen keskellä?
Tule Kaavin kirjastoon kuuntelemaan ääneen luettua kirjallisuutta, käsityön kanssa tai ilman! Tilaisuudessa luetaan lyhyehköjä tekstejä, esim. novelleja.
Kirjasto tarjoaa osallistujille kahvit. Jos kätesi kaipaavat tekemistä, paikan päältä löydät värityskuvia ja värikyniä.
Tervetuloa!

Klassikkolukupiiri
2024-04-16 17:30 - 18:30 | Pääkirjasto, Maaherrankatu 12, Kuopio, 70100, Suomi
Klassikkolukupiiri kokoontuu keväällä kerran kuussa tiistaisin klo 17.30–18.30 pääkirjaston koulutustilassa (1.kerros, lasten- ja nuortenosaston perällä).
Ilmoittautumista tai kirjallisuuden tuntemusta ei tarvita, ja mukaan voit tulla useammalle tai vaikka vain yhdellekin kerralle.
ti 16.1.
Vilhem Moberg: Maastamuuttajat 1
ti 13.2.
Halldór Kiljan Laxness: Salka Valka
(kirjan kaikki painokset ja suomennokset käyvät. Pääkirjaston asiakaspalvelusta voi myös kysyä lainaan lisäkappaleita)
ti 12.3.
Kerstin Ekman: Tapahtui veden äärellä
ti 16.4.
Peter Høeg: Lumen taju

Karttulan kirjaston lukupiiri
2024-04-15 12:00 - 13:00 | Karttulan kirjasto, Kissakuusentie 20, Karttula, 72100, Suomi
Kokoonnumme Karttulan kirjaston lukusalissa alla lueteltuina päivinä klo 12–13.
ma 15.1.
Calvino, Italo: Paroni puussa
Satiirinen kertomus aatelispojasta. Vuonna 1767 kaksitoistavuotias Cosimo Piovasco di Rondó karkaa kotoaan, koska ei halua syödä etanoita ruokapöydässä. Cosimo kiipeää puuhun ja päättää, ettei tule enää ikinä alas. Cosimon päätös ei kuitenkaan estä häntä liikkumasta puutarhan muissa puissa ja puutarhan viereisissä metsissä.
ma 12.2.
Petrovskaja, Katja: Ehkä Esther
Palkittu kertomusromaani yhden suvun ja siten koko Euroopan historiasta, maailmasta joka ei tunnu millään oppivan virheistään. Ukrainalais-puolalaiseen sukuun syntynyt, sittemmin saksalaistunut kirjailija Katja Petrovskaja havahtuu ajan armottomuuteen. Ihmiset kuolevat, muistot haalistuvat, menneisyys katoaa. Miten selvittää oman sukunsa tarina, omat juurensa, kun ei ole enää ketään keltä kysyä?
ma 18.3.
Modiano, Patrick: Uinuvia muistoja
Muistamisen taituriksi luonnehdittu Modiano yrittää ratkoa Pariisin arvoituksia, joista tässä kirjassa keskeiseksi nousee 1960-luvulla tapahtunut murha.
ma 15.4.
Austen, Jane: Emma
Kirjan päähenkilönä häärii herraskartanon nuori neiti Emma, joka on katsonut asiakseen saattaa itselleen rakkaita henkilöitä avioliiton satamaan. Hän joutuu kuitenkin karvaasti huomaamaan, että tunteiden johdatteleminen ei olekaan niin helppoa, kuin hän oli alkuun kuvitellut. Pappikin menee ja rakastuu aivan väärään ihmiseen. Loppujen lopuksi Emma löytää itsensäkin haaveilemasta avioliitosta.
ma 13.5.
Jansson, Tove: Kesäkirja
Kirja kertoo kolmesta ihmisestä, jotka viettävät kesää Suomenlahden saarella: Sophia-lapsesta, hänen isästään ja isoäidistään. Ennen muuta se on kertomus hyvin vanhan naisen ja hyvin pienen tytön ystävyydestä.
Tervetuloa!

Venäjänkielinen ilta – вечер встреч в библиотеку Нильсия
2024-04-11 17:00 - 18:45 | Nilsiän kirjasto, Ukko-Paavontie 15, Nilsiä, 73300, Suomi
Venäjänkielinen ilta Nilsiän kirjastossa to 11.4.2024 klo 17–18.45.

Tule ja tuo ystäväsikin solmimaan uusia tuttavuuksia, keskustelemaan venäjäksi ajankohtaisista asioista tai vain viettämään aikaa hyvässä seurassa!
Дорогие друзья и соотечественники !
Приглашаем вас на вечер встреч в библиотеку Нильсия 11.4.2024 в 17–18.45. Приходите сами и приводите друзей завести новые знакомства, обсудить насущные вопросы и просто провести хорошо время в кругу соотечественников.

Библиотека Нильсия.
С уважением Ирина. Подробная информация по тел. 0447482358

Kielikahvila / Language Café, Puijonlaakso
2024-04-11 17:00 - 18:30 | Puijonlaakson kirjasto, Mailatie 2, Kuopio, 70200, Suomi
Kielikahvila
klo 17–18.30
Torstaisin 11.1. | 8.2. | 14.3. | 11.4. | 16.5. Puijonlaakson kirjastossa
Lets speak Suomi! Tule Puijonlaakson kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Kielikahvila on kaikille avoin, rento tapahtuma, jossa harjoitellaan puhumaan suomea. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan ja ota mukaan rentoa asennetta ja hymyä – vaikka koko perheen voimin! Tarjolla on kahvia ja teetä!
Tapahtuma on maksuton, eikä siihen tarvitse ilmoittautua etukäteen.
Tervetuloa!

Language Café
5PM–6.30PM
On following Thursdays: Jan 11 | Feb 8 | March 14 | Apr 11 | May 16
at Puijonlaakso Library
Lets speak Suomi! Welcome to Puijonlaakso Library Language Café to play board games and learn to speak Finnish in a relaxed atmosphere.
Puijonlaakso Library Language Café is an open, relaxed event where you can practice speaking Finnish. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Vehmersalmen kirjaston neulelukupiiri
2024-04-10 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjaston neulelukupiiri kokoontuu kevätkaudella 2024 klo 17 seuraavasti:
Ke 10.1.
Maria Mustranta: Äidin tehtävä
Ke 14.2.
Ann-Luise Bertell: Ikävän jälkeen
Ke 13.3.
Meri Eskola: Ehdin rakastaa häntä
Ke 10.4.
Raija Oranen: Minä Armi Maria R.
Ke 15.5.
Kati Tervo: Tyttö joka olin
Lukupiiriin voi osallistua käsityön kanssa tai ilman. Tervetuloa!

Elävä äänikirja
2024-04-10 17:00 - 18:00 | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen?
Tule kuuntelemaan ääneen luettua kirjallisuutta, käsityön kanssa tai ilman!
Tilaisuudessa luetaan erilaisia, lyhyitä tekstejä.
Paikka: Pääkirjasto, Kohtaamo (Museokadun sisäänkäynnin vieressä)
Aika: Keskiviikkoisin klo 17 alkaen
10.1. | 14.2. | 13.3. | 10.4.
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja värikyniä.
Tervetuloa!
